Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 132

5. A megfigyelõ fél legalább 72 órával a megfigyelt fél belépési pontjára való érkezésének tervezett idõpontját megelõzõen értesíti a megfigyelt felet a megfigyelõ repülés végrehajtásának szándékáról. Az ilyen értesítést küldõ részes államok mindent elkövetnek annak érdekében, hogy elkerüljék a minimális elõzetes bejelentési idõ hétvégeken történõ alkalmazását. Az ilyen értesítés tartalmazza: (A) a kívánt belépési pontot, és szükség esetén, a nyitott égbolt repülõteret, ahol a megfigyelõ repülés elkezdõdik; (B) a megfigyelõ fél belépési pontra érkezésének dátumát és várható idõpontját, és a belépési pontról a nyitott égbolt repülõtérre való indulás dátumát és várható idõpontját, amennyiben szükséges, jelezve a konkrét elhelyezési igényeket; (C) az „E” melléklet 1. függelékében meghatározott helyet, ahol a repülés elõtti ellenõrzést végre kívánják hajtani, és az ilyen, „F” melléklet rendelkezéseinek megfelelõ, repülés elõtti ellenõrzés dátumát és kezdési idõpontját; (D) a szállítás módját és, ha szükséges, a belépési pontra való utazáshoz használt szállító repülõgép típusát és modelljét abban az esetben, ha a megfigyelõ repülésre használt repülõgépet a megfigyelt fél biztosítja; (E) a megfigyelõ repülés vagy a megfigyelõ repülést végrehajtó személyzetnek a megfigyelt fél területére be- és onnan kiszállításra használt szállító repülõgép repülésének diplomáciai engedélyszámát; (F) a megfigyelõ repülõgép „C” mellékletben meghatározottak szerinti jellemzõit; (G) a megfigyelõ repülés hozzávetõleges távolságát; és (H) a személyzet tagjainak nevét, nemét, születési dátumát és helyét, útlevelének számát és az azt kibocsátó részes államot, és feladataikat. 2004/25. szám

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes